«Հանրապետություն» կուսակցության ղեկավար անդամ, նախագահի թեկնածու Արամ Սարգսյանը համոզված է, որ ընդդիմությունը դեռեւս չի սպառել միավորվելու հնարավորությունը: «Ես միշտ հայտարարել եմ, որ միասնական թեկնածու լինելու է, եւ ընդդիմությունը հանդես է գալու միասնական թեկնածուով», - այսօր լրագրողների հետ հանդիպման ժամանակ կրկին ասաց նախկին վարչապետը՝ ավելացնելով. - «Ամեն ինչ չէ, որ բարձրաձայն պիտի ասենք, եւ կա նաեւ նախընտրական տեխնոլոգիաների խնդիր»: